মালয়েশিয়া
মালয়েশিয়া () তেরটি রাজ্য এবং তিনটি ঐক্যবদ্ধ প্রদেশ নিয়ে গঠিত দক্ষিনপূর্ব এশিয়ার একটি দেশ। যার মোট আয়তন ৩,২৯,৮৪৫ বর্গকিমি। দেশটির রাজধানী শহর কুয়ালালামপুর এবং পুত্রজায়া হল ফেডারেল সরকারের রাজধানী। দক্ষিণ চীন সাগর দ্বারা দেশটি দুই ভাগে বিভক্ত, পেনিনসুলার মালয়েশিয়া এবং পূর্ব মালয়েশিয়া। মালয়েশিয়ার স্থল সীমান্তে রয়েছে থাইল্যান্ড, ইন্দোনেশিয়া, এবং ব্রুনাই; এর সমুদ্র সীমান্ত রয়েছে সিঙ্গাপুর, ভিয়েতনাম ও ফিলিপাইন এর সাথে। মালয়েশিয়ার মোট জনসংখ্যা ২৮ মিলিয়নের অধিক।
সারাওয়াক
১,২৪,৪৫০ বর্গকিলোমিটার বিস্তৃত এই প্রদেশ শুধু মালয়েশিয়ার বৃহত্তমই নয়, অনেক দিক থেকেই মালয়েশিয়ার অন্য সব প্রদেশ থেকে স্বতন্ত্র। এখানে এমন অনেক উপজাতির বাস, যাদের ভাষা, ধর্ম, কৃষ্টি-সংস্কৃতি, সবই মালয়েশিয়ার অন্য অংশের থেকে পৃথক। রাজধানী কুচিং'এর পাশ দিয়ে বহমান সারাওয়াক নদীর নাম থেকেই এই প্রদেশের নাম সারাওয়াক।